Source: http://www.finlex.fi/fi/laki/ajantasa/kumotut/1947/19470403
Timestamp: 2019-02-20 05:33:29+00:00

Document:
Kumottu säädös Rajavyöhykelaki (kumottu) 403/1947 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 17.5.1947/403
Rajavyöhykelaki (kumottu)
Tämä laki on kumottu RajavartioL:lla 15.7.2005/578.
Rajarauhan sekä yleisen järjestyksen ja turvallisuuden voimassa pitämiseksi ja tehostamiseksi raja-alueella voidaan valtakunnan samoin kuin valtakunnasta toiselle valtiolle vuokratun alueen rajalle jäljempänä 11 §:ssä säädetyin rajoituksin asetuksella muodostaa erityinen rajavyöhyke. Rajavyöhykkeen leveys on maarajan kohdalla kolme ja merirajan kohdalla neljä kilometriä, mutta sisäasiainministeriö voi paikallisista olosuhteista riippuen määrätä sen kapeammaksikin.
Rakentamista viisisataa metriä lähemmäksi rajaa on voimassa, mitä 4 a §:ssä säädetään. (21.12.1990/1331)
Rajavyöhykkeellä on rajaviivaan rajoittuvalla rajakaistalla, sellaisena kuin se on määrättynä Suomen ja sen naapurivaltioiden välillä tehdyissä, valtakunnan ja valtakunnasta toiselle valtiolle vuokrattujen alueiden rajoja koskevissa sopimuksissa, liikkuminen ja oleskelu samoin kuin kaikenlaisen työn suorittaminen kielletty, ellei Suomen ja asianomaisen naapurivaltion kesken ole toisin sovittu. Mikäli ei rajakaistasta ole sopimuksin sovittu, on rajakaistana tämän lain mielessä pidettävä rajankäyntipöytäkirjoissa kutakin rajaosuutta varten vahvistettujen raja-aukkojen tai hakkuulinjojen levyisiä kaistoja.
Valtakunnan rajalle vievien teiden sekä rakennusten rakentamiseen viisisataa metriä lähemmäksi rajaa muuhun kuin valtion tarpeeseen tarvitaan sisäasiainministeriön lupa.
Luvatta rakennettu rakennus voidaan sisäasiainministeriön päätöksellä määrätä purettavaksi, jos se vaikeuttaa huomattavasti rajavartiotoimintaa, sekä purkaa asianomaisen kustannuksella, jollei asianomainen itse kehoituksen saatuaan sitä tee. Sisäasiainministeriöllä on oikeus myös kieltää luvatta rakennetun rakennuksen käyttäminen.
Liikkuminen ja oleskelu rajavyöhykkeellä ilman rajavartioviranomaisen lupaa on 15 vuotta täyttäneeltä henkilöltä kielletty. (14.5.1993/438)
Ampuma-aseiden ja -tarvikkeiden, räjähdysaineiden sekä valokuvauskoneiden ja -tarvikkeiden ulkosalla hallussapitäminen ja käyttäminen rajavyöhykkeellä ilman rajavartioviranomaisen erityislupaa on kielletty. Lupaa ei kuitenkaan vaadita viran puolesta hallussapidettäviä ampuma-aseita ja -tarvikkeita, räjähdysaineita eikä valokuvauskoneita ja -tarvikkeita varten. (14.5.1993/438)
Annettu lupa voidaan peruuttaa, kun siihen on aihetta.
Joka rikkoo tämän lain tai sen nojalla annettuja säännöksiä, on tuomittava, jollei teosta muualla laissa säädetä ankarampaa rangaistusta, rajavyöhykelain rikkomisesta sakkoon. (24.7.1998/592)
Rangaistus valtionrajarikoksesta säädetään rikoslain 17 luvun 7 §:ssä. (24.7.1998/592)
Kolmen vuoden aikana tämän lain voimaantulosta lukien voidaan asetuksella rajoittaa tai kieltää matkustaminen ilman poliisiviranomaisen lupaa kuntaan, joka rajoittuu valtakunnan rajaan. Sellaiseen lupaan nähden on soveltuvin kohdin voimassa, mitä tässä laissa on säädetty liikkumis- ja oleskeluluvasta.
Tämä laki tulee voimaan 1 päivänä elokuuta 1976.
HE 156/90, l-tvk.miet. 24/90, svk.miet. 138/90
Ennen tämän lain voimaantuloa myönnetty liikkumis- ja oleskelulupa sekä erityislupa ovat voimassa enintään yhden vuoden tämän lain voimaantulosta.
HE 18/93, HaVM 8/93
1 § 2 § 3 § 4 § 4 a § 5 § 6 § 7 § 8 § 9 § 10 § 11 § 12 § 13 § Muutossäädösten voimaantulo ja soveltaminen:24.6.1976/533:21.12.1990/1331:14.5.1993/438:24.7.1998/592:26.10.2001/893:

References: § 2
 § 3
 § 4
 § 4
 § 5
 § 6
 § 7
 § 8
 § 9
 § 10
 § 11
 § 12
 § 13